Šendženas
Šendženas (kin. 深圳, pinyin: Shēnzhèn) – miestas pietų Kinijoje, Guangdongo provincijoje, Perlų upės žiotyse. Pietuose ribojasi su Honkongu. Pagal gyventojų skaičių tai penktas Kinijos miestas su 11,9 mln. gyventojų (2016). Šendženas priklauso Perlų upės deltos ekonominei zonai, kuri sudaro didžiausią pasaulyje miestų aglomeraciją, jos 54,743 km² plote gyvena 58,74 mln. gyventojų. Šendženas yra Perlų upės deltos megalopolio dalis, 57,798 km² plote gyvena 66,6 milijonai žmonių. 1980 m. mieste įkurta specialioji ekonominė zona (viena pirmųjų Kinijoje).